Izziņa par atzinumos sniegtajiem iebildumiem

par Ministru kabineta rīkojuma projektu „Par Ventspils pilsētas pašvaldības nekustamā īpašuma Lielajā laukumā 1, Ventspilī,

349/1000 domājamo daļu pārņemšanu valsts īpašumā”

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2019.gada 27.jūnijs un 2019.gada 10.jūlijs |
|  |  |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Tieslietu ministrijas un Vides aizsardzības un reģionālās attīstības ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta rīkojuma projekta „Par Ventspils pilsētas pašvaldības nekustamā īpašuma Lielajā laukumā 1, Ventspilī, 349/1000 domājamo daļu pārņemšanu valsts īpašumā” (turpmāk – rīkojuma projekts) 1.punkts:„1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) – zemes vienības 1,3194 ha platībā (zemes vienības kadastra apzīmējums 27000070019) – 349/1000 domājamās daļas Lielajā laukumā 1, Ventspilī (turpmāk – nekustamais īpašums), kas nepieciešams profesionālās izglītības kompetences centra „Ventspils Mūzikas vidusskola” funkciju īstenošanai.” | **Tieslietu ministrija:**Saskaņā ar Publiskas personas mantas atsavināšanas likuma 42.panta otro daļu atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Kā secināms no projektam pievienotā Ventspils pilsētas domes 2019.gada 12.aprīļa lēmuma Nr.39, Ventspils pilsētas dome ir lēmusi projekta 1.punktā minētā nekustamā īpašuma domājamās daļas nodot bez atlīdzības valsts īpašumā izglītības un kultūras funkciju veikšanai. Ņemot vērā minēto, lūdzam attiecīgi precizēt projekta 1.punktu. | **Panākta vienošanās elektroniskās saskaņošanas ietvaros** | Rīkojuma projekta 1.punkts:„1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) Lielajā laukumā 1, Ventspilī, 349/1000domājamās daļas (turpmāk – nekustamais īpašums), kas nepieciešams profesionālās izglītības kompetences centram „Ventspils Mūzikas vidusskola” izglītības un kultūras funkciju īstenošanai.” |
|  | Rīkojuma projekta 1.punkts:„1.Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) – zemes vienības 1,3194 ha platībā (zemes vienības kadastra apzīmējums 27000070019) – 349/1000 domājamās daļas Lielajā laukumā 1, Ventspilī (turpmāk – nekustamais īpašums), kas nepieciešams profesionālās izglītības kompetences centra „Ventspils Mūzikas vidusskola” funkciju īstenošanai.” | **Vides aizsardzības un reģionālās attīstības ministrija:**Izsakām iebildumu par konstatētajām pretrunām starp rīkojuma projekta 1.punktu, kas paredz zemes vienības domājamo daļu nodot valstij valdījumā, un rīkojuma projekta 2. un 3. punktā Kultūras ministrijai noteiktām rīcībām attiecībā uz nekustamā īpašuma domājamās daļas īpašuma tiesībām. Lūdzam rīkojuma projektā, tā nosaukumā un anotācijā salāgot īpašuma tiesību formu (īpašums vai valdījums) kā arī valstij nododamo objektu (nekustamais īpašums vai zemes vienība). | **Ņemts vērā** | Rīkojuma projekta 1.punkts:„1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) Lielajā laukumā 1, Ventspilī, 349/1000domājamās daļas (turpmāk – nekustamais īpašums), kas nepieciešams profesionālās izglītības kompetences centram „Ventspils Mūzikas vidusskola” izglītības un kultūras funkciju īstenošanai.” |
|  | Rīkojuma projekta 1.punkts:„1.Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) – zemes vienības 1,3194 ha platībā (zemes vienības kadastra apzīmējums 27000070019) – 349/1000 domājamās daļas Lielajā laukumā 1, Ventspilī (turpmāk – nekustamais īpašums), kas nepieciešams profesionālās izglītības kompetences centra „Ventspils Mūzikas vidusskola” funkciju īstenošanai.” | **Tieslietu ministrija:**No anotācijas I sadaļas 1.punktā ietvertās informācijas secināms, ka 2016.gada 29.aprīlī tika noslēgts sadarbības līgums starp Kultūras ministriju, Ventspils pilsētas domi un profesionālās izglītības kompetences centru „Ventspils Mūzikas vidusskola” par savstarpēju sadarbību projekta „Ventspils Mūzikas vidusskola ar koncertzāles funkciju attīstība, II kārta” īstenošanā, kas paredz, ka uz zemesgabala Lielajā laukumā 1, Ventspilī, uzbūvētā ēka tiks reģistrēta zemesgrāmatā kā valsts un Ventspils pilsētas pašvaldības kopīpašums atbilstoši Kultūras ministrijas un Ventspils pilsētas domes faktiskā ieguldījuma apmēram Ventspils Mūzikas vidusskolas ar koncertzāles funkciju ēkas būvniecībā. Starp Kultūras ministriju, Ventspils pilsētas domi un profesionālās izglītības kompetences centru „Ventspils Mūzikas vidusskola” 2019.gada 11.aprīlī tika noslēgta vienošanās pie minētā sadarbības līguma, kurā puses vienojās par īpašuma tiesību sadalījumu nekustamajā īpašumā, un konkrēti, Ventspils pilsētas pašvaldības īpašumā nostiprināmas 651/1000 domājamās daļas no zemesgabala Lielajā laukumā 1, Ventspilī un uz tā uzbūvētās ēkas, savukārt valsts īpašumā Kultūras ministrijas personā nostiprināmas 349/1000 domājamās daļas. Paskaidrojam, ka saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu. Savukārt likuma „Par nekustamā īpašuma ierakstīšanu zemesgrāmatās” 35.pants noteic, ka valsts un pašvaldību ēkas (būves) ierakstāmas zemesgrāmatās, ievērojot šā likuma 12.- 15., 19. un 25. pantā noteiktās prasības. Tas nozīmē, ka arī valsts un pašvaldību ēkas (būves) ierakstāmas zemesgrāmatā vienlaikus ar zemi, izņemot, ja saskaņā ar likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.pantu ir patstāvīgs nekustamais īpašums un atrodas uz svešas zemes.Saskaņā ar likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta pirmo daļu Civillikuma 968.panta noteikumi nav piemērojami un ēkas (būves) līdz to apvienošanai vienā īpašumā ar zemi ir uzskatāmas par patstāvīgu īpašuma objektu, ja ir viens no šādiem nosacījumiem:1) ēkas uzceltas uz zemes, kas atbilstoši likumiem piešķirta šim nolūkam, iegūta darījuma rezultātā vai uz cita tiesiska pamata pirms Civillikuma lietu tiesību daļas spēkā stāšanās dienas (1992.gada 1.septembra), bet zemes īpašuma tiesības atjaunotas vai atjaunojamas bijušajam īpašniekam vai viņa mantiniekam (tiesību pārņēmējam) vai arī zeme piekrīt vai pieder valstij vai pašvaldībai;2) ēkas iegūtas, privatizējot valsts vai pašvaldību uzņēmumus (uzņēmējsabiedrības) vai atsevišķus valstij vai pašvaldībai piederošus nekustamā īpašuma objektus;3) ēkas uzceltas uz valstij vai pašvaldībai piederošas vai piekrītošas zemes, kas atbilstoši likumam piešķirta pastāvīgā lietošanā zemes reformas laikā;4) ēkas (būves), izmantojot būvlietojuma tiesības, uzceltas kā privatizēto uzņēmumu blakus lietas [šīs ēkas (būves) uzskatāmas par patstāvīgu īpašuma objektu kopā ar privatizētajām ēkām];Ņemot vērā minēto, tiesiskās skaidrības nodrošināšanai lūdzam anotācijā ietvert informāciju, vai attiecīgā ēka ir uzbūvēta. Ja attiecīgā ēka ir uzbūvēta un atbilstoši likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta pirmajai daļai nav uzskatāma par pastāvīgu īpašuma objektu, tad lūdzam projekta 1.punktā svītrot vārdus un skaitļus „– zemes vienības 1,3194 ha platībā (zemes vienības kadastra apzīmējums 2700 007 0019)” kā liekus, jo šādā gadījumā saskaņā ar Civillikuma 850. un 853.pantu attiecīgā ēka būs zemei kā galvenajai lietai piederīga blakus lieta, tādēļ, atsavinot zemi, pie tās piederīgas blakus lietas, tajā skaitā uz tās atrodošās ēkas, atzīstamas par atsavinātām kopā ar zemi.Ja attiecīgā ēka saskaņā ar likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.pantu uzskatāma par pastāvīgu īpašuma objektu, tad lūdzam anotācijā ietvert pamatojumu minētajam faktam, vienlaikus norādot, ka saskaņā ar Zemesgrāmatu likuma 29.pantu šai ēkai tiks atklāts atsevišķs nodalījums. Vienlaikus vēršam uzmanību, ka saskaņā ar likuma „Par nekustamā īpašuma ierakstīšanu zemesgrāmatās” 25.pantu valsts vai pašvaldības ēku var ierakstīt zemesgrāmatā līdz tās nodošanai ekspluatācijā arī kā jaunbūvi, pamatojoties uz būvinspekcijas (būvvaldes) izdotu izziņu, kurā norādīts būvniecības tiesiskais pamats un jaunbūves raksturojums. | **Panākta vienošanās elektroniskās saskaņošanas ietvaros** | Rīkojuma projekta 1.punkts:„1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) Lielajā laukumā 1, Ventspilī, 349/1000domājamās daļas (turpmāk – nekustamais īpašums), kas nepieciešams profesionālās izglītības kompetences centram „Ventspils Mūzikas vidusskola” izglītības un kultūras funkciju īstenošanai.” |
|  | Rīkojuma projekta 1.punkts:„1.Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) – zemes vienības 1,3194 ha platībā (zemes vienības kadastra apzīmējums 27000070019) – 349/1000 domājamās daļas Lielajā laukumā 1, Ventspilī (turpmāk – nekustamais īpašums), kas nepieciešams profesionālās izglītības kompetences centra „Ventspils Mūzikas vidusskola” funkciju īstenošanai.” un sākotnējās ietekmes novērtējuma ziņojums (anotācija). | **Tieslietu ministrija:**Vēršam uzmanību uz nepieciešamību savstarpēji saskaņot projekta un sākotnējās ietekmes novērtējuma ziņojuma (anotācijas) (turpmāk – anotācija) saturu, jo projekta 1.punkts paredz saskaņā ar Publiskas personas mantas atsavināšanas likuma 42.panta otro daļu pārņemt bez atlīdzības valsts īpašumā Ventspils pilsētas pašvaldībai piederošā nekustamā īpašuma (nekustamā īpašuma kadastra numurs 2700 007 0021) Lielajā laukumā 1, Ventspilī 349/1000 domājamās daļas, savukārt saskaņā ar projekta anotācijas kopsavilkumā un I sadaļas 2.punktā ietverto informāciju projekts ir izstrādāts, lai saskaņā ar Publiskas personas mantas atsavināšanas likumā noteikto kārtību pārņemtu attiecīgās nekustamā īpašuma domājamās daļas no Ventspils pilsētas domes Kultūras ministrijas valdījumā. Turklāt informējam, ka Publiskas personas mantas atsavināšanas likums nosaka publiskas personas mantas atsavināšanas kārtību (atsavināšana saskaņā ar minētā likuma 1.panta 1.punktā sniegto termina skaidrojumu ir publiskas personas mantas pārdošana, mainīšana, ieguldīšana kapitālsabiedrībā un nodošana bez atlīdzības, kā rezultātā īpašuma tiesības no mantas atsavinātāja pāriet mantas ieguvējam), nevis valdītāja maiņas kārtību. Līdz ar to ir nepieciešams precizēt projektu un anotāciju, lai viennozīmīgi būtu saprotams projekta mērķis – attiecīgā pašvaldības nekustamā īpašuma domājamo daļu atsavināšana valstij vai šo domājamu daļu nodošana valsts valdījumā. | **Panākta vienošanās elektroniskās saskaņošanas ietvaros** | Rīkojuma projekta 1.punkts:„1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) Lielajā laukumā 1, Ventspilī, 349/1000domājamās daļas (turpmāk – nekustamais īpašums), kas nepieciešams profesionālās izglītības kompetences centram „Ventspils Mūzikas vidusskola” izglītības un kultūras funkciju īstenošanai.”Precizēts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts, norādot, ka saskaņā ar Publiskas personas mantas atsavināšanas likumā noteikto kārtību valsts pārņem īpašumā un nodod Kultūras ministrijas valdījumā nekustamā īpašuma Lielajā laukumā 1, Ventspilī, 349/1000 domājamās daļas no Ventspils pilsētas domes. |
|  | Rīkojuma projekta sākotnējās ietekmes novērtējuma ziņojuma (anotācijas) kopsavilkums. | **Tieslietu ministrija:**Atbilstoši Ministru kabineta 2009.gada 15.decembra instrukcijas Nr.19 „Tiesību akta sākotnējās ietekmes izvērtēšanas kārtība” 5.1punktam projekta anotācijas kopsavilkumā norāda projekta mērķi, risinājumu un projekta spēkā stāšanās laiku (nepārsniedzot 500 zīmes bez atstarpēm). Ņemot vērā minēto, lūdzam precizēt projekta anotācijas kopsavilkumu, tajā norādot projekta 1.punktā minētā nekustamā īpašuma domājamo daļu atsavināšanas mērķi un projekta spēkā stāšanās laiku. | **Panākta vienošanās elektroniskās saskaņošanas ietvaros** | Precizēts rīkojuma projekta sākotnējās ietekmes novērtējuma ziņojuma (anotācijas) kopsavilkums:„Ministru kabineta rīkojuma projekts „Par Ventspils pilsētas pašvaldības nekustamā īpašuma Lielajā laukumā 1, Ventspilī, 349/1000 domājamo daļu pārņemšanu valsts īpašumā”” (turpmāk – Projekts) sagatavots, lai saskaņā ar Publiskas personas mantas atsavināšanas likumā noteikto kārtību pārņemtu no Ventspils pilsētas domes valsts īpašumā un nodotu Kultūras ministrijas valdījumā nekustamā īpašuma Lielajā laukumā 1, Ventspilī, 349/1000 domājamās daļas, kas nepieciešamas profesionālās izglītības kompetences centra „Ventspils Mūzikas vidusskola” (turpmāk – Skola) izglītības un kultūras funkciju īstenošanai.Projekts stāsies spēkā tā parakstīšanas brīdī.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 1.punkts. | **Tieslietu ministrija:**Projekta anotācijas I sadaļas 1.punktā nepieciešams precizēt projekta izstrādes pamatojumu, jo Publiskas personas mantas atsavināšanas likuma 42.panta pirmā daļa noteic kārtību, kādā valsts nekustamo īpašumu nodod bez atlīdzības atvasinātas publiskas personas īpašumā. | **Ņemts vērā** | Precizēts rīkojuma projekta sākotnējās ietekmes novērtējuma ziņojuma (anotācijas) I sadaļas 1.punkts. |
|  | Rīkojuma projekta sākotnējās ietekmes novērtējuma ziņojuma (anotācijas) III sadaļa. | **Finanšu ministrija:**Vēršam uzmanību, ka profesionālās vidējās izglītības iestādes valstī tiek finansētas pēc vienotiem kritērijiem atbilstoši Ministru kabineta noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”, t.i., finansējot nevis iestādi, bet audzēkni, un finansējums tiek piešķirts vadoties no audzēkņu skaita attiecīgajā izglītības programmā. Izmaksas uz vienu izglītojamo tiek rēķinātas, reizinot izglītības programmu normējamās izmaksas ar attiecīgo izglītības programmas koeficientu. Kā arī, pamatojoties uz Izglītības likuma 60.panta 2.punktu,  Kultūras ministrijai ir jānodrošina faktiskās izglītības iestāžu uzturēšanas izmaksas un jāveic visas nepieciešamās darbības, kas nodrošina optimālu izglītības iestāžu telpu izmantošanu, lai neveidotos situācijas, kad izglītības iestādē mācās tik mazs audzēkņu skaits, ka izmaksas uz vienu audzēkni ir nesamērīgi augstas. Ņemot vērā iepriekš minēto, nav pamatojuma papildus finansējuma pieprasījumam un ir svītrojama informācija anotācijas III sadaļas „Tiesību akta projekta ietekme uz valsts budžetu un pašvaldību budžetiem” 2., 2.1., 3., 3.1. 6.punktā, attiecīgi precizējot informāciju 8.punktā.Attiecīgi lūdzam aizpildīt anotācijas III sadaļu atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” prasībām, norādot Ventspils Mūzikas vidusskolas šobrīd esošo finansējumu darbības nodrošināšanai. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) III sadaļa. |
|  | Rīkojuma projekta sākotnējās ietekmes novērtējuma ziņojuma (anotācijas) III sadaļa. | **Finanšu ministrija:**Atkārtoti norādām, ka rīkojuma projekts ir nodrošināms esošo līdzekļu ietvaros, jo profesionālās vidējās izglītības iestādes valstī tiek finansētas pēc vienotiem kritērijiem atbilstoši Ministru kabineta noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” t.i., finansējot nevis iestādi, bet audzēkni, un finansējums tiek piešķirts vadoties no audzēkņu skaita attiecīgajā izglītības programmā. Tāpat pamatojoties uz Izglītības likuma 60.panta 2.punktu,  Kultūras ministrijai ir jānodrošina faktiskās izglītības iestāžu uzturēšanas izmaksas un jāveic visas nepieciešamās darbības, kas nodrošina optimālu izglītības iestāžu telpu izmantošanu, lai neveidotos situācijas, kad izglītības iestādē mācās tik mazs audzēkņu skaits, ka izmaksas uz vienu audzēkni ir nesamērīgi augstas. Ņemot vērā minēto, nav pamatojuma papildu finansējuma pieprasījumam un ir svītrojama informācija anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6.punktā, attiecīgi precizējot informāciju 8.punktā. Aicinām Kultūras ministriju jautājumu par nomas maksas apmēru risināt sadarbībā ar Ventspils pilsētas pašvaldību, ņemot vērā, ka profesionālās izglītības kompetences centrs „Ventspils Mūzikas vidusskola” nodrošina izglītības pakalpojumu pašvaldības iedzīvotājiem. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) III sadaļa. |
|  | Rīkojuma projekta sākotnējās ietekmes novērtējuma ziņojuma (anotācijas) III sadaļa. | Atkārtoti norādām, ka profesionālās vidējās izglītības iestādes valstī tiek finansētas pēc vienotiem kritērijiem atbilstoši Ministru kabineta noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” t.i., finansējot nevis iestādi, bet audzēkni, un finansējums tiek piešķirts vadoties no audzēkņu skaita attiecīgajā izglītības programmā. Tāpat pamatojoties uz Izglītības likuma 60.panta 1.daļas 2.punktu,  Kultūras ministrijai ir jānodrošina faktiskās izglītības iestāžu uzturēšanas izmaksas un jāveic visas nepieciešamās darbības, kas nodrošina optimālu izglītības iestāžu telpu izmantošanu, lai neveidotos situācijas, kad izglītības iestādē mācās tik mazs audzēkņu skaits, ka izmaksas uz vienu audzēkni ir nesamērīgi augstas. Attiecīgi jautājums par telpu nomas un uzturēšanas izdevumiem 2020.gadā un turpmāk ir nodrošināms Kultūras ministrijas esošo valsts budžeta līdzekļu ietvaros. Gadījumā, ja Kultūras ministrijas rīcībā šobrīd nav pietiekamu līdzekļu profesionālā izglītības kompetences centra "Ventspils Mūzikas vidusskola"  telpu nomai un uzturēšanas izdevumu segšanai Lielajā laukumā 1, Ventspilī, rīkojuma projekts ir virzāms izskatīšanai Ministru kabineta sēdē tikai pēc tam, kad Ministru kabinetā valsts budžeta sagatavošanas procesā ir pieņemts attiecīgs lēmums par papildu finansējuma piešķiršanu. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) III sadaļa. |
|  | Rīkojuma projekts un sākotnējās ietekmes novērtējuma ziņojums (anotācija).  | **Tieslietu ministrija:**Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 76.punktu projektam nepieciešams pievienot dokumentus, kas apliecina projektā regulējamo tiesisko attiecību likumību, piemēram, 2016.gada 29.aprīļa sadarbības līgumu par sadarbību projekta „Ventspils Mūzikas vidusskola ar koncertzāles funkciju attīstība” II kārta” īstenošanā, 2019.gada 11.aprīļa vienošanos pie minētā sadarbības līguma un Nekustamā īpašuma valsts kadastra informācijas sistēmas datus par atsavināmā nekustamā īpašuma sastāvu. | **Ņemts vērā** | Rīkojuma projektam pievienota starp Kultūras ministriju, Ventspils pilsētas domi un profesionālās izglītības kompetences centru „Ventspils Mūzikas vidusskola” 2016.gada 29.aprīlī noslēgtā sadarbības līguma kopija, 2019.gada 11.aprīlī noslēgtās vienošanās pie 2016.gada 29.aprīļa sadarbības līguma kopija un nekustamā īpašuma valsts kadastra informācijas sistēmas datu izdruka par atsavināmā nekustamā īpašuma sastāvu.  |

Anete Šakina

Kultūras ministrijas

Juridiskās nodaļas vadītāja vietniece

Tālr. 67330215

Anete.Sakina@km.gov.lv